text: РАДА - Фундацыя імя Конрада Адэнаўэра: Праграма для маладых лідараў Усходняга партнёрства, Расіі - РАДА
  Фундацыя імя Конрада Адэнаўэра (Германія) запрашае на праграму маладых і таленавітых лідараў у галіне палітыкі, права, развіцця грамадзянскай супольнасці, эканомікі, медыя і навукі. Праграма спланавана для кандыдатаў краін “Усходняга партнёрства” (Беларусі, Украіны, Малдовы, Грузіі, Арменіі, Азербайджана) і Расіі. Навучанне па праграме пройдуць каля 100 удзельнікаў – блогераў, экспертаў недзяржаўных арганізацый, палітыкаў, журналістаў, маладых навукоўцаў.
  пацверджанне актыўнасці ў палітычнай моладзевай арганізацыі, няўрадавай арганізацыі, фундацыі або навуковай інстытуцыі, сацыяпалітычная ангажаванасць;
  гатоўнасць удзельнічаць у разнастайных семінарах на працягу трох бліжэйшых гадоў (прыблізна па чатыры 3-дзённых семінары на год у Кішынёве, Кіеве, Вільнюсе, г.д.).
  Праграма скіравана на міжрэгіянальны і “міжсектарны” абмен: разуменне кааперацыі і ўзаемаадносін паміж палітычнымі партыямі, НДА, журналістамі, акадэмічнымі коламі як неабходнасць для фарміравання рэформаў.
  Тэмы навучання: лідарскія якасці і арганізацыйная структура, палітычная камунікацыя і празрыстасць, менеджмент праектаў. Навучэнцы атрымаюць уяўленне пра еўрапейскія каштоўнасці, структуру інстытутаў Еўразвязу, заканатворчасць і лабізм, міжнароднае і нацыянальнае права, структуру НАТА і ролю альянсу, замежную палітыку Еўразвязу ў геапалітычным кантэксце, прадухіленне рэгіянальных канфліктаў, сацыяльную рынкавую гаспадарку, адносіны паміж Еўразвязам і Еўразійскім саюзам, падыходы да фіскальных і эканамічных рэформ, інш.).